cyanic-selkie/wikianc huggingface dataset:
Keltahapero
Koko ja ulkonäkö
Keltahaperon lakki on 4–10 cm leveä ja laakeneva. Väriltään se on kirkkaankeltainen, lakin keskeltä joskus hieman oranssinsävyinen. Sienen vanhetessa väri haalistuu. Malto ja jalka ovat valkeat, mutta ne harmaantuvat murtumakohdista ja sienen iän mukana. Heltat ovat vaaleankeltaiset, vanhemmiten nekin muuttuvat harmahtaviksi.
Tuomo Puumala
Poliittinen ura
Huhtikuussa 2012 Puumala ilmoitti pyrkivänsä keskustan puheenjohtajaksi. Vaalikampanjassaan hän käytti hyväksi vaatimatonta taustaansa esiintyen alkiolaisen linjan palauttajana. Rovaniemen puoluekokouksessa 9. kesäkuuta 2012 järjestetyn puheenjohtajavaalin toisella kierroksella hän sijoittui toiseksi äänin 1251–872, kun puheenjohtajaksi valittiin ensimmäisen kauden kansanedustaja Juha Sipilä. Ensimmäisellä kierroksella Puumala sai 659 ääntä ja Sipilä 961 ääntä. Paavo Väyrynen sijoittui puheenjohtajavaalissa kolmanneksi 493 äänellä ja Timo Kaunisto neljänneksi 26 äänellä.
Keltahapero
Samankaltaiset lajit
Keltahaperoa muistuttavia lajeja on muutamia. Munahapero (Russula lutea) on pieni ja kellertävä laji, jonka heltat ovat tumman keltaiset ja jonka jalka ei harmaannu. Sinappihapero (R. ochroleuca) on puolestaan helppo erottaa keltahaperosta polttavan kirpeän makunsa ja ruskean keltaisen värinsä avulla. Myös kangashapero (R. decolorans) voi toisinaan olla kellertävä, mutta sen kasvupaikat ovat huomattavasti karumpia.
Tuomo Puumala
Poliittinen ura
Puumala jätti vuonna 2013 lakialoitteen, jossa lapsen törkeästä seksuaalisesta hyväksikäytöstä olisi säädetty rikos, joka ei vanhene koskaan. Lakialoitteen allekirjoitti Puumalan lisäksi 105 kansanedustajaa. Aloite lähetettiin lakivaliokuntaan ja se raukesi.
Keltahapero
Kasvuaika ja -paikka
Sieni kasvaa koivun seuralaisena ranta- ja korpimetsissä kosteilla paikoilla heinä-syyskuussa. Suomessa sitä tavataan yleisenä koko maassa.
Käyttö ravinnoksi
Sienen maku on mieto. Sen voi syödä raakana tai paistaa, mutta laji soveltuu myös kuivattavaksi ja pakastettavaksi.
Tuomo Puumala
Poliittinen ura
Puumala valittiin vuoden 2015 eduskuntavaaleissa 7 762 äänellä kansanedustajaksi kolmennelle kaudelleen. Hän toimi vuoden 2015 hallitusneuvotteluissa koulutuksen ja osaamisen työryhmän puheenjohtajana.
Vuoden 2019 eduskuntavaaleissa Puumala keräsi kaikkiaan 5 078 ääntä. Äänisaalis ei riittänyt valituksi tulemiseen. Puumala nimitettiin tiede- ja kulttuuriministeri Hanna Kososen valtiosihteeriksi Rinteen hallitukseen. Nimityksen myötä hän jätti Kokkolan kaupunginvaltuuston työkiireisiin vedoten.
Puumala ilmoitti elokuussa 2022, että hän ei osallistu vuoden 2023 eduskuntavaaleihin. Hän haki marraskuussa 2022 Taiteen edistämiskeskuksen johtajaksi, mutta ei tullut valituksi.
Poliittinen linja
Puumala on keskittynyt erityisesti sivistyspolitiikkaan. Hänestä vuonna 2012 Vihreään Lankaan tehtyä juttua varten monet Puumalan kanssa työskennelleet haastateltavat kuvailivat hänen olevan keskustan sisällä enemmän kallellaan vasemmalle kuin oikealle. Hän on toiminut sivistysvaliokunnan jäsenenä koko kansanedustajan uransa ajan. Puumala on johtanut keskustan koulutuspoliittista valmistelutyötä.
Kansalaisaloite samaa sukupuolta olevien avioliiton sallimiseksi keräsi vuonna 2013 vaadittavat 50 000 nimeä ja se vietiin eduskuntakäsittelyyn seuraavan vuoden alussa. Kun kansalaisaloitteen kohtalosta äänestettiin eduskunnassa, Puumala äänesti tasa-arvoisen avioliittolain puolesta. Hän ei kuitenkaan allekirjoittanut jo aiemmin, helmikuussa 2012, tehtyä lakialoitetta tasa-arvoisen avioliittolain puolesta.
Yksityiselämä
Tuomo Puumala on ollut naimisissa vuodesta 2010 ja hänellä on yksi lapsi.
Puumala on pelannut koripalloa nuorten SM-tasolla. Hän ilmoittaa suosikeikseen urheilussa kotikaupunkinsa Kokkolan joukkueet, Suomen maajoukkueet, suomalaiset urheilijat ja Tottenham Hotspurin. Puumala kertoo kotisivuillaan harrastavansa tennistä, koripalloa, lenkkeilyä, lukemista, elokuvia, teatteria ja hyvää ruokaa.
Rimmi (Orivesi)
Rimmi tai aikaisemmin Sahinlammi on Pirkanmaalla Oriveden Vinkiällä sijaitseva lampi.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Lahnajärven valuma-alueeseen (35.763) se kuuluu. Lammen vedenpinnan korkeus on 99,4 metriä mpy. Lampeen laskee Lahnajärvestä alkava Sahinoja ja lammen lasku-uoma on kanava, joka on kaivettu Luukkaanjoesta. Lammen ja joen järvimäisen osan vedenpinnat ovat samalla tasolla.
Historiaa
Vuoden 1855−1856 Kalmbergin kartastossa järvi on piirretty niin, että se vaikuttaisi olevan joen sivulahti. Lahden ympärille oli raivattu niittymaita.
Vuoden 1965 peruskartoissa lampi näyttää hyvin samanlaiselta kuin nykyään. Myös sen lahtimainen olemus on muuttunut lasku-uomaksi. Lammen koillispuolella ja eteläpuolella olevat peltopalstat on myöhemmin metsitetty.
Korpiorvokki
Korpiorvokki (Viola epipsila) on orvokkien sukuun kuuluva kasvilaji, joka kukkii touko-kesäkuussa.
Ulkonäkö
Korpiorvokilla on kaksi pyöreähköä lehteä, joiden alapinta on harvakseltaan karvainen. Korpiorvokin kukka on sinisen tai siniharmaan sävyinen. Korpiorvokilla esilehdet sijaitsevat kukkavanassa puolenvälin yläpuolella, kun taas suo-orvokilla puolessavälissä tai alempana. Korpiorvokin, suo-orvokin ja viitaorvokin (korpi- ja suo-orvokin risteymä) erottaminen toisistaan voi olla hankalaa lajien risteämisen vuoksi.
Elinympäristö
Korpiorvokki kasvaa kosteilla paikoilla, kuten soistuvissa metsissä, puronvarsilla, kosteilla niityillä ja erilaisilla soilla.
Kontratenori
Kontratenori on tenoria korkeampi miesääni ja samalla korkein miesääni. Termi on kaksiselitteinen, sillä osa kontratenoreista ei ole korkeaäänisiä miehiä, vaan käyttävät voimakkaaksi harjoitettua falsettiääntä. Kontratenorin määritelmä on sen vuoksi kiistanalainen. Luonnollisesti korkeaäänisiä miehiä on noin 1–2 prosenttia väestöstä ja heidän äänensä muistuttaa pojan ääntä ja vastaa kontra-alttoa tai mezzosopraanoa. Kurkunpään koko vaikuttaa keskeisesti, onko falsetti/pää-äänen käyttö laulajalle luontaista ja vaivatonta. Kontratenori on harvinaisin miesääni ja samalla harvinaisin äänityyppi. Samankaltaiseen asiaan viitata sanoilla haute-contre ja tenor altino, tenor contraltino tai tenorino.
Kontratenorilaulaja voi olla käytännössä minkä tahansa äänialan edustaja, joka on harjoitellut kuulokuvaltaan kotratenorille tyypillisen äänen. Kuitenkin sävyeroja laulajien välillä on äänialasta riippuen. Esimerkiksi luontainen kontratenori saattaa liikkua usein lähellä omaa ylimenokohtaa, kun taas baritoni kulkee jatkuvasti kaukana omasta rinta-ääni-rekisteristä. Usein korkeaäänisillä laulajilla kuulokuva on pyöreämpi ja lempeä.
Ääniala
Yleensä kontratenorin ääniala tyypitetään suurin piirtein alttoa vastaavaksi väliksi E3–E5, mutta se voi olla korkeampikin. Kontratenorin ääniala liikkuu alueella F3–C5, mutta saattaa yltää F5:een saakka ja siitä ylöspäinkin. Kontratenorin ääniala on useimmiten aavistuksen matalampi kuin kontra-altto (F3–F5), mutta myös mezzosopraanon (A3–A5) vastaavuus sekä jopa sopraanon (C4–C6) vastaavuus ovat mahdollisia vaikkakin harvinaisia. Miessopraanoa kutsutaan sopranistaksi.
Kontratenorin korkea ääni johtuu vähäisestä äänenmurroksesta. Kontratenori on vain harvoin varsinainen miessopraano. Kontratenori on tyypillisesti ollut lapsena poikasopraano. Yleisin kontratenori on miesaltto. Kontratenorilla on tyypillisesti tummat ja ylemmille sävelille hyvin vastakkaiset matalimmat sävelet joillaisia ei vastaavasti ole naisella. Kontratenorin äänestä on yleensä kuultavissa, että laulaja on sukupuoleltaan mies, sillä tyttöjen ja poikien äänet ovat hieman erilaisia jo ennen äänenmurrosta ja miehen ääntöväylä on tyypillisesti kookkaampi kuin naisella mikä luo erilaisen resonoinnin. Kontratenorin puheääni voi olla poikkeuksellisen korkea mieheksi.
Kontratenorin ääni on luonnollisesti androgyyninen, sillä se on sointiväriltään miehille ja naisille tyypillisten äänten rajalla. Kontratenorin tessitura eli äänen mukavuus- ja vahvuusalue muistuttaa naissukupuolen ääntä ja matalammille miesäänille tyypillinen sointiväri on rajallinen. Kontratenori kykenee laulamaan mieheksi poikkeuksellisen kevyellä, kirkkaalla ja puhtaalla äänellä. Kontratenorille ovat tyypillisiä viehtymys korkeisiin säveliin ja miesääneksi erityinen ketteryys ja lahja koloratuuriin. Kontratenori pystyy laulamaan myös tenorin osuuksia, mutta ääni on kevyempi ja kirkkaampi.
Laulamisesta
Keskiajalla kontratenori korvasi usein naisäänen kuoroissa, koska naiset eivät saaneet laulaa kirkoissa. Kontratenoreita luokiteltiin contratenor bassukseen (matalampi) ja contratenor altoon (korkeampi). Barokkiaikana tälle äänialalle sävellettiin teoksia ehkä eniten eri aikakausista. Kontratenori laulaa nykyään oopperassa usein kastraattilaulajien osuudet vanhoissa teoksissa. Samoin kontratenorit voivat laulaa oopperassa esimerkiksi altto-äänialan osuuksia, etenkin jos alkuperäisteoksen tarkoittama esittäjän sukupuoli on avoin tai epäselvä.
Tunnetuimpia klassisen musiikin kontratenoreita ovat ranskalainen Philippe Jaroussky, saksalainen Andreas Scholl ja australialainen David Hansen.
Kimmo Heinonen (koripalloilija)
Kimmo Heinonen (s. 31. tammikuuta 1968 Laitila) on suomalainen entinen koripalloilija ja koripallovalmentaja.
Pelaajauransa aikana Heinonen pelasi Uudenkaupungin Korihaissa, jota hän myöhemmin myös valmensi. Seuran päävalmentajana Heinonen toimi kaudella 1999–2000.
Kolonai (Antiokhis)
Kolonai, joskus myös Kolōnos tai Kolōnē   , oli antiikin aikainen alun perin Antiokhis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios-trittykseen eli Attikan sisämaa-alueen demoksiin.
Kolonai sijaitsi suunnilleen nykyisen Marathónas-järven pohjoispuolella, länteen Grammatikósta. Antiokhis-fylen Kolonaita ei tule sekoittaa toiseen Kolonai-nimiseen demokseen, joka kuului Leontis-fyleen.
Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Antiokhis ja sillä oli kaksi edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Antigonis-fyleen ja vuodesta 224/223 eaa. Ptolemais-fyleen. Demoksen kansalaisesta käytettiin demonyymiä ek Kolōnū, Kolōnēthen tai Kolōneus.
Etelä-Jakarta
thumb|Etelä-Jakartan sijainti Etelä-Jakarta on Jakartan viidestä kaupungista suurin. Se rajoittuu pohjoisessa Keski-Jakartaan, idässä Itä-Jakartaan, etelässä Depokiin, luoteessa Länsi-Jakartaan ja lännessä Tangerangiin.
Etelä-Jakartan pinta-ala on 154,32 km² ja väkiluku noin 2 200 000 (2014).
Villaspeciosa
Villaspeciosa on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 2 570 asukasta (vuonna 2016) ja sen pinta-ala on 27,19 neliökilometriä. Se sijaitsee 7 metrin korkeudella merenpinnan yläpuolella.
Kolonai (Leontis)
Kolonai, joskus myös Kolōnos tai Kolōnē  , oli antiikin aikainen Leontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios-trittykseen eli Attikan sisämaa-alueen demoksiin.
Kolonai sijaitsi suunnilleen nykyisen Stamátan Amygdalézan tienoilla. Leontis-fylen Kolonaita ei tule sekoittaa toiseen Kolonai-nimiseen demokseen, joka kuului Antiokhis-fyleen.
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli kaksi edustajaa Ateenan bulessa eli neuvostossa. Demoksen kansalaisesta käytettiin demonyymiä ek Kolōnū, Kolōnēthen tai Kolōneus.
Jung Chang
Jung Chang (, synt. ; s. 25. maaliskuuta 1952, Yibin, Sichuan, Kiina) on kiinalaissyntyinen, brittiläisen kielitieteilijän koulutuksen saanut tietokirjailija. Parhaiten hänet tunnetaan omaelämänkerrallisesta kirjastaan Villijoutsenet - Kolmen kiinattaren tarina (1992) ja tietokirjastaan Mao (2007). Hän on kirjoittanut myös Kiinan leskikeisarinna Cixin elämäkerran (2013), joka on julkaistu suomeksi nimellä Kiinan viimeinen keisarinna.
Louis Joseph Vendôme
thumb|250px|Herttua Louis Joseph Vendôme sotaretkellä vuonna 1706. Louis Joseph Vendôme (oik. Louis Joseph de Bourbon, Vendômen herttua) (1. heinäkuuta 1654 Pariisi – 15. kesäkuuta 1712 Viñaroz, Katalonia) oli Ranskan marsalkka vuodesta 1695 ja Ranskan armeijan merkittävimpiä komentajia elinaikanaan. Vuonna 1669 hän peri isältään sarjan titteleitä: Vendômen herttua (nimellä Ludvig III), Beaufortin herttua (myi herttuakunnan vuonna 1688), Etampesin herttua ja Penthièvren kreivi.
Louis Joseph Vendôme liittyi Ranskan armeijaan 1672 ja kunnostautui Ranskan-Hollannin sodassa Henri Turennen alaisena. Hän taisteli yhdeksänvuotisen sodan aikana ensiksi François Luxembourgin alaisena Belgiassa vuoteen 1692 ja vuonna 1693 Nicolas Catinatin armeijassa Pohjois-Italiassa. Vuonna 1695 Hän seurasi Adrien-Maurice Noaillesia Ranskan joukkojen komentajana Kataloniassa ja pakottikin Espanjan kuninkaan Kaarle II:n rauhaan vallattuaan loppukesällä 1697 Barcelonan kahden kuukauden piirityksen jälkeen.
Jung Chang
Elämä Kiinassa
Chang syntyi Kiinassa, Sichuanin maakunnassa vuonna 1952. Hänen vanhempansa, Zhang Shouyu ja Xia Dehong, olivat Kiinan kommunistisen puolueen jäseniä ja virkamiehiä. Hänen isänsä oli kiinnostunut kirjallisuudesta ja Chang peri jo varhain mieltymyksensä kirjallisuuteen, runouteen ja kirjoittamiseen. Changilla on vanhempi sisar ja kolme nuorempaa veljeä. Perhe asui ensimmäiset vuodet Yibinissä, missä Changin isän puolen sukulaiset asuivat. Vuonna 1953 perhe joutui kuitenkin muuttamaan Chengdun kaupunkiin.
Changin lapsuus oli kaikin puolin onnellinen, vanhemmat työskentelivät kovasti ja isä oli melko korkea-arvoinen virkamies. Molemmat työskentelivät kovasti haaveilemansa tasa-arvoisemman ja paremman Kiinan puolesta. Vanhempien asema oli osasyynä perheen selviytymiseen ja toimeentuloon 1950-luvun lopun suuresta nälänhädästä, sillä vaikka aikuiset kärsivätkin nälästä, he saivat joitakin harvinaisempia elintarvikkeita.
Louis Joseph Vendôme
Vuonna 1702, Espanjan perimyssodan aikana, Vendôme sai ranskalais-espanjalaisen armeijan komentajuuden Italiassa Catinatin ja François Villeroin epäonnistuttua. Hän todisti olevansa taitavan vastustajansa, serkkunsa prinssi Eugen Savoijilaisen vertainen, ja voitti tämän lopulta Cassanon taistelussa vuonna 1705.
Vuonna 1706 Vendôme siirrettiin taistelemaan Flandersiin, jossa hän oli kuitenkin vain Ludvig XIV pojanpojan, Burgundin herttuan kakkosmies. Tämän jälkeen hän oli kaksi vuotta pois armeijan palveluksesta, mutta palasi takaisin johtamaan armeijaa hyökkäyksessä Espanjaan, ja voittikin vielä liittokunnan joukot Brihuegassa ja Villa Viciossa vuonna 1710. Vendôme kuoli yllättäen kesken sotaretken Kataloniassa 1712.
Jung Chang
Kulttuurivallankumous
Changin syntymänimi oli Er-hong (二鸿, Èrhóng), mutta kun kouluissa lapset alkoivat luokitella toisiaan perheen poliittisen taustan mukaan joko punaisiksi, harmaiksi tai mustiksi, hän halusi eroon oikeasta nimestään. Er-hong äännettiin samalla tavalla kuin haalistuneen punainen ja hän pyysi isäänsä antamaan hänelle uuden, sotaisammalta vaikuttavan nimen. Uuden nimen kirjoitusmerkki Jung (戎, Róng) merkitsi sota-asioita tarkoittavaa sanaa.
Chang liittyi punakaartiin 14-vuotiaana, kulttuurivallankumouksen ensimmäisinä vuosina, kuten monet muutkin hänen ikätoverinsa. Pian hän kuitenkin vetäytyi aktiivisesta toiminnasta, koska ei halunnut olla mukana punakaartien toteuttamassa väkivallassa ja tuhossa.
Myöhemmin kulttuurivallankumouksen aikana hänen vanhempansa otettiin tähtäimeen osin isän korkean aseman vuoksi ja siksi, että isä oli kirjoittanut Maolle kirjeen, jossa hän kritisoi kulttuurivallankumousta ja muita epäkohtia Maon hallinnossa. Vanhemmat joutuivat osallistumaan raakoihin ilmiantokokouksiin ja väkivaltaisuudet aiheuttivat lopulta Changin isälle mielisairauden vuonna 1967. Molemmat vanhemmat joutuivat työleireille 1969-1970 ja Chang joutui maaseudulle monien ikäistensä kanssa työskentelemään talonpoikien rinnalla osana "uudelleenkasvatusohjelmaa".
Kun yliopistot ja opiskelu sallittiin vuonna 1973, Chang sai paikan Sichuanin yliopistossa opiskelemaan englantia. Maon kuoleman jälkeen vuonna 1976, Chang sai hallituksen stipendin, jolla hän pääsi Isoon-Britanniaan opiskelemaan vuonna 1978.
Elämä Isossa-Britanniassa
Lähdettyään Kiinasta vuonna 1978 Chang asui ensin Lontoossa, mutta sai vuoden siellä opiskelun jälkeen stipendin Yorkin yliopistoon. Vuonna 1982 hän väitteli kielitieteiden tohtoriksi ja oli siten ensimmäinen Kiinan kansantasavallan kansalainen, joka väitteli brittiläisestä yliopistosta.
Elettyään elämänsä suljetussa ja kommunistisessa Kiinassa, Iso-Britannia vaikutti kiinnostavalta ja alun kulttuurishokin jälkeen hän rakastui maahan, sen kulttuuriin, kirjallisuuteen ja taiteisiin. Kiinalla on kuitenkin pysyvä paikka hänen sydämessään.
Chang asuu Länsi-Lontoossa miehensä Jon Hallidayn kanssa. Halliday on brittiläinen historioitsija, joka on erikoistunut Aasian historiaan. Välillä hän toimii Lontoon yliopiston itämais-afrikkalaisella osastolla opettajana. Chang käy säännöllisesti Kiinassa tapaamassa perhettään ja ystäviään.
Kuuluisuus
Ensimmäisen kirjansa Villijoutsenet julkaisun jälkeen Chang on tullut tunnetuksi ympäri maailmaa. Hän kuvaa ainutlaatuisella tyylillä kolmen sukupolven naisten elämää Kiinassa.
Kirjansa Mao julkaisun jälkeen Changista tuli tunnettu hahmo kommunistisen Kiinan keskusteluissa ja hän on matkustanut Euroopassa, Yhdysvalloissa ja muualla maailmassa.
Snow Patrol
Snow Patrol on pohjoisirlantilais-skotlantilainen rock-yhtye, joka perustettiin vuonna 1994. Yhtye soittaa pääasiassa melodisia rock-balladeja. Snow Patrolin musiikkia on käytetty muun muassa Teho-osastossa, Greyn anatomiassa, Entäs Brianissa ja Nelosen mainoksissa. Snow Patrolia kuullaan myös Spider-Man 3 -elokuvassa sekä sen soundtrackillä, kappaleella ”Signal Fire”.
CityJet
thumb|CityJetin Suhoi Superjet 100 CityJet on Dublinissa, Irlannissa kotipaikkaansa pitävä lentoyhtiö, joka operoi Euroopan sisäistä lentoliikennettä. CityJet oli Air Francen tytäryhtiö maaliskuuhun 2014 asti. Lentoyhtiön päätukikohta sijaitsee Dublinin lentoasemalla, kun taas toinen tukikohta on Charles de Gaullen kansainvälinen lentoasema Pariisissa.
Vuonna 2004 CityJet kuljetti 1,1 miljoonaa matkustajaa. Euroopan alueellisten lentoyhtiöiden liitto on palkinnut CityJetin kauden 2008/9 toiseksi parhaana lentoyhtiönä sekä kauden 2007/8 kolmanneksi parhaana lentoyhtiönä.
Historia
Lentoyhtiö perustettiin virallisesti 28. syyskuuta 1992, ja lentotoiminnan se aloitti 12. tammikuuta 1994. Yhtiön perusti Pat Byrne, ja aluksi se lensi London City Airportin ja Dublinin välistä liikennettä Virgin Atlantic Airwaysin alaisuudessa. Vuonna 1997 yhtiö aloitti reitin liikennöinnin omissa nimissään. Näihin aikoihin alkoi yhteistyö Air Francen kanssa Pariisin ja London Cityn välillä.
Air France omisti CityJetin ja sen belgialaisen tytäryhtiön VLM Airlinesin mutta myi yritykset vuonna 2014 saksalaiselle Intro Aviationille. Intro Aviation ilmoitti käynnistävänsä lentoyhtiön laivaston modernisoinnin, jossa vanhat Avro RJ85 -koneet korvataan joko Suhoi Superjet 100- tai Airbus A220 -koneilla. Se muutti myös VLM:n itsenäiseksi wet lease -liiketoimintaa harjoittavaksi yhtiöksi.
VLM on myöhemmin myyty nykyiselle johdolle. Intro on ilmoittanut myyvänsä yhtiön ja neuvottelut ovat edenneet uuden rahoittajan kanssa. CityJet ilmoitti ostavansa suomalaisen lentoyhtiön Blue1:n SAS:ltä lokakuussa 2015. Samalla SAS ilmoitti, että CityJet on voittanut 8+6 koneen sopimuksen SAS:n kanssa kolmen vuoden + optioiden kanssa. Uudet Bombardier CRJ-900NG -koneet aloittivat liikenteen 27. maaliskuuta 2016. CityJet on myös tilannut 15 Sukhoi Superjet SSJ-100 -konetta korvaamaan ikääntyneet RJ-85-koneensa.
Laivasto
thumb|CityJetin Avro RJ85 Yhtiön laivastoon kuuluivat seuraavat koneet lokakuussa 2018. Koneiden yhteismäärä 46 ja keski-ikä seitsemän vuotta.
Tero Niva
Tero Henrikki Niva (29. toukokuuta 1962 Salo – 24. tammikuuta 2003 Espoo) oli suomalainen näyttelijä ja insinööri.
Niva oli amatöörinäyttelijä, joka on näytellyt kahdessa merkittävässä suomalaisessa elokuvassa. Näistä ensimmäinen oli yksi kolmesta pääosasta Mikko Niskasen nuorisokuvauksessa Ajolähtö (1982). Tässä elokuvassa Niva näytteli Latea, itsensä juurettomaksi tuntevaa nuorta miestä, joka lopulta päätyy itsemurhaan. Tämän jälkeen Niva näytteli Vanhalan roolin Rauni Mollbergin Väinö Linna -filmatisoinnissa Tuntematon sotilas (1985).
Niva aloitti näyttelijänuransa jo lukioiässä, ja hän joutui tekemään vaikean valinnan teatteriopintojen ja teknillisen opiston välillä. Hän valitsi jälkimmäisen ja valmistui Helsingin teknillisestä opistosta elektroniikkainsinööriksi. Varsinaisen elämänuransa hän teki UNIX-spesialistina.
Niva kuoli kurkkusyöpään 40-vuotiaana.
Tero Niva oli myös radioamatööri vuodesta 1983 tunnuksella OH6XL.
Ian Ziering
Ian Andrew Ziering (s. 30. maaliskuuta 1964 Newark, New Jersey) on yhdysvaltalainen näyttelijä, joka tunnetaan parhaiten televisiosarjasta Beverly Hills 90210. Sarjan jälkeen, useamman hiljaisemman vuoden kuluttua, Zieringin tunnettuutta nosti jälleen kulttimaineen saanut elokuva Haihurrikaani.
Elämäkerta
Ziering syntyi Newarkissa, New Jerseyssä ja vietti lapsuutensa West Orangessa, New Jerseyssä. Hänellä on kaksi noin kymmenen vuotta vanhempaa veljeä. Ziering oli naimisissa malli-näyttelijä Nikki Zieringin kanssa vuosina 1997–2002.
Ziering oli mukana julkkistanssijana Dancing with the Stars -ohjelman neljännellä tuotantokaudella (yhdysvaltalainen versio Tanssii tähtien kanssa -formaatista).
WWE Bragging Rights
WWE Bragging Rights on showpaini pay-per-view (PPV) tapahtuma, minkä tuottaa World Wrestling Entertainment (WWE) lokakuisin. Tapahtuma paikkasi Cyber Sunday tapahtuman vuonna 2009. Show’n konseptina on taistelu RAW:n ja SmackDown brändien välillä. Show’n lopuksi jaetaan Bragging Rights palkinto paremmalle brändille.
Lähteet
Bragging Rights (2009)
Köörnummi
thumb|right|250px|Säkylän Autoasi-korjaamo Köörnummessa. Köörnummi on kylä Säkylässä. Köörnummi sijaitsee noin kahden kilometrin päässä Säkylän keskustasta koilliseen. Kylän halkoo sen itäpäässä seututie 204 ja lännessä taas sivuaa Rantatie. Köörnummi koostuu lähes täysin teollisuusalueesta. Köörnummen teollisuusalueella sijaitsee mm. Arpen maalausfirma, HK:n ja Kariniemen Broilertalo ja Milformin myymälä sekä talvi- ja jatkosotamuseo.
Zeddiani
Zeddiani on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 1 151 asukasta (vuonna 2016) ja sen pinta-ala on 11,81 neliökilometriä. Se sijaitsee 10 metrin korkeudella merenpinnan yläpuolella.
Viljastenjärvi
Maantietoa
Järven pinta-ala on 15,7 hehtaaria ja se on 600 metriä pitkä ja 400 metriä leveä. Se sijaitsee Lahnajärven pohjoispuolella. Järvellä ei ole kartan mukaan saaria. Sen rantaviivan pituus on 2,0 kilometriä ja sen rannat ovat metsämaata lukuun ottamatta länsirannan peltomaita. Kaakkoisrannat ovat suomaata. Järven asutus on kolmen tilan haja-asutusta ja rannoille on rakennettu kolme vapaa-ajan asuntoa. Niille tulee tiet yhdystieltä 3280.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Lahnajärven valuma-alueeseen (35.763) se kuuluu. Järven vedenpinnan korkeus on 107,2 metriä mpy. Siihen on johdettu kolme metsä- tai suo-ojaa. Järven laskuoja lähtee sen eteläpäästä ja laskee Lahnajärven pohjoisrantaan.
Historiaa
Vuoden 1965 peruskartassa järvellä on kaksi maatilaa, joiden pelloista osa oli alettu metsittämään vuoteen 1986 mennessä. Nykyään ei eteläpuolen peltoja enää viljellä.
Ilmasota (romaani)
Ilmasota on H.G. Wellsin vuonna 1908 ilmestynyt romaani. Suomennos ilmestyi vuonna 1910 helsinkiläisen Emil Vainion kustantamana.
Juoni
Ilmasota on ajankohtaansa nähden futuristinen, koska niin laajaa ilmasotaa kuin kirja kuvaa ei ollut käyty ennen toista maailmansotaa. Kirja on aikaansa edellä sotadoktriineista, koska se kuvaa laajoja ilmapommituksia ennen italialaisen tykistöupseeri Giulio Douhet’n lanseeraamia visioita. Douhetismissa uskottiin siviiliväestöön kohdistuneisiin niin kutsuttuihin strategisiin terroripommituksiin. Tämä doktriini loi modernin lentokoneteollisuuden 1930-luvun alussa eri maiden ilmavoimien tilatessa raskaita ja keskiraskaita pommikoneita ja oli myös ballististen ydinohjusten henkinen tausta. Kirja ennustaa kuitenkin hävittäjälentokoneen ratkaisevan roolin ilmasodassa.
Apple Daily
Apple Daily oli hongkongilainen sanomalehti, joka toimi vuosina 1995–2021. Lehteä on luonnehdittu hongkongilaisen demokratialiikkeen tärkeimmäksi sanomalehdeksi. Lehden levikki oli keskimäärin 70 000 kappaletta.
Hongkongin lisäksi lehdestä tehdään myös Taiwanissa ilmestyvä painos.
Historia
Lehden perusti hongkongilainen yrittäjä ja aktivisti Jimmy Lai vuonna 1995. Lai kiinnostui politiikasta Taivaallisen rauhan aukion verilöylyn jälkeen ja alkoi harkita lehden perustamista. Lehti otti kärkkäästi kantaa demokratian puolesta ja arvosteli toistuvasti Kiinan kommunistisen puoluetta.
Lain mukaan Apple Dailyn nimi viittaa Raamatussa mainittuun kiellettyyn hedelmään.
Lakkauttaminen
Vuonna 2020 voimaan astunut kansallisen turvallisuuden laki vaikeutti Apple Dailyn toimintaa merkittävästi. Lehden perustaja pidätettiin syytettynä kyseisen lain rikkomisesta elokuun alussa. Apple Daily ja muut lehdet kritisoivat pidätyksiä kovasanaisesti.
17. kesäkuuta 2021 Apple Daily joutui 500 poliisin ratsaamaksi. Ratsian yhteydessä takavarikoitiin 18 miljoonan Hongkongin dollarin arvosta lehden omaisuutta. Samana päivänä lehti ilmoitti, että Hongkongin lehdistönvapaus ”roikkuu hiuskarvan varassa.”
Apple Dailyn viimeinen numero julkaistiin 24. kesäkuuta 2021, ja siitä otettiin miljoona kopiota, jotka myytiin loppuun samana aamuna.
Huttukylä
Huttukylä on Oulussa Kiimingin suuralueella sijaitseva kaupunginosa, joka muodostettiin vuoden 2013 alussa Oulun kuntaliitoksen yhteydessä. Kaupunginosan keskus on samanniminen kylä, joka sijaitsee Kiiminkijoen varrella noin seitsemän kilometriä Kiimingin kirkonkylästä etelään, seututien 848 ja Vesalantien risteyskohdassa.
Kylällä toimii Huttukylän nuorisoseura, jonka toiminta alkoi vuonna 1934.
Huttukylän koulu on perustettu vuonna 1913. Koulu lakkautettiin vuonna 1971, mutta kylän asukasluvun kasvettua koulurakennus otettiin uudelleen käyttöön vuonna 1985. Lukuvuonna 2013–2014 koulussa opiskeli 113 oppilasta luokka-asteilla 0–6. Koulurakennuksessa on neljä luokkatilaa sekä liikuntasali, se tehtiin alkujaan Koitelin sahan alueelta puretusta työntekijöiden asumarakennuksesta.
Huttukylä on myös Tilastokeskuksen rajaama tilastollinen taajama, jossa oli vuoden 2011 lopussa 312 asukasta.
Kuru (täsmennyssivu)
Kuru on:
Max von Sydow
Max Carl Adolf von Sydow (10. huhtikuuta 1929 Lund – 8. maaliskuuta 2020 ) oli ruotsalainen näyttelijä. Hän näytteli urallaan muun muassa ruotsalaisissa, yhdysvaltalaisissa, espanjalaisissa ja italialaisissa elokuvissa. Parhaiten von Sydow tunnetaan rooleistaan useissa Ingmar Bergmanin ohjaamissa elokuvissa.
Elämä
Von Sydowin vanhemmat olivat Lundin yliopiston professori Carl Wilhelm von Sydow ja paronitar Greta Rappe. Max von Sydow pääsi ylioppilaaksi vuonna 1947 ja opiskeli Dramatenin näyttelijäkoulussa vuosina 1948–1951. Hänen oppilastovereitaan olivat muun muassa Ingrid Thulin, Allan Edwall ja Margaretha Krook. Myöhemmin von Sydow oli kiinnitettynä Dramateniin 13 vuoden ajan vuodesta 1960 lähtien.
Elokuvadebyyttinsä von Sydow teki vuonna 1949 Alf Sjöbergin elokuvassa Hän oli vain äiti. Hän työskenteli 1955–1960 Malmön kaupunginteatterissa, missä ohjaajana toimi Ingmar Bergman. Von Sydowin myöhemmän maineen pohjusti pääsy Bergmanin ympärilleen keräämään kiinteään työryhmään, jonka muita näyttelijäjäseniä olivat muun muassa Gunnar Björnstrand, Erland Josephson, Ingrid Thulin, Harriet Andersson ja Bibi Andersson. Von Sydow näytteli kaikkiaan yhdessätoista Bergmanin valkokangaselokuvassa ja kahdessa televisioelokuvassa vuosina 1956–1970.
Hk
Hk tarkoittaa seuraavia:
Max von Sydow
Elämä
Kansainvälisen uran käynnisti nimirooli George Stevensin Jeesus-elämäkerrassa Mies Nasaretista vuodelta 1965. Myöhemmin von Sydow työskenteli muun muassa John Hustonin, Sydney Pollackin, John Boormanin, Woody Allenin, Bertrand Tavernierin, Lars von Trierin, Steven Spielbergin, Wim Wendersin, Ridley Scottin ja Martin Scorsesen ohjauksessa. Hän piti uransa kohokohtana pääroolia Bille Augustin ohjaamassa elokuvassa Pelle Valloittaja vuodelta 1987, josta hän oli ehdolla Oscar-palkinnon saajaksi.
Hk
Katso myös
Aihepiiriin liittyy myös seuraava:
Max von Sydow
Elämä
Von Sydow näytteli Lor San Tekkaa vuonna 2015 ensi-iltansa saaneessa elokuvassa Star Wars: The Force Awakens.
Von Sydow oli naimisissa kahdesti. Eroon päättyneestä avioliitosta Christina Olinin kanssa (vuosina 1951–1996) hänellä on kaksi lasta. Liiton Cathrine Breletin kanssa hän solmi vuonna 1997.
Ingmar Bergmanin ohjaamat elokuvat
Lisäksi von Sydow näytteli Bergmanin televisioelokuvissa Herr Sleeman kommer (1957) ja Rabies (1958).
Kontravirtanen (EP)
Kontravirtanen on rockyhtye Kontravirtasen EP-levy vuodelta 1977. Pian yhtye muutti nimensä yksinkertaisesti muotoon Kontra.
EP nousi Suomen singlelistan sijalle 22.
Concordia (Pakistan)
thumb|right|250px|[[K2, maailman toiseksi korkein huippu]] Concordia on kahden jäävirran Baltoro-jäätikön ja Godwin-Austen-jäätikön yhtymäkohta Pakistanin pohjoisosassa Karakorumvuoristossa. Alueen ympärillä on useita maailman korkeimpia vuorenhuippuja: neljä yli 8 000-metristä vuorta ja useita merkittäviä matalampia huippuja.
Vaikuttavia vuorinäkymiä tarjoava Concordia on alueen paras leiriytymispaikka vuorista kiinnostuneille ihmisille. Alueelta on myös lyhyehköt patikointimatkat monille vuorikiipeilijöiden perusleireille: K2 (kolme tuntia), Broad Peak (kaksi tuntia), Gasherbrum-ryhmän vuoret (kolme tuntia).
Alueen merkittävimpiä huippuja ovat mm.
Concordian ovat eurooppalaiset löytöretkeilijät nimenneet Alpeilla sijaitsevan vastaavanlaisen Konkordiaplatz-alueen mukaan.
Erik Ehrström
Erik Gustaf Ehrström (26. maaliskuuta 1869 Helsinki – 8. maaliskuuta 1947 Pariisi, Ranska) oli suomalainen lakimies ja diplomaatti.
Ehrströmin vanhemmat olivat professori, senaattori, prokuraattori Carl Gustaf Ehrström ja Fredrika Ottilia Amalia Orrman. Hän pääsi ylioppilaaksi Helsingin ruotsalaisesta normaalilyseosta 1886 ja opiskeli Helsingin yliopistossa ja valmistui filosofian kandidaatiksi 1889, filosofian maisteriksi 1890 ja molempien oikeuksien kandidaatiksi 1896. Hän toimi myös hovioikeuden auskultanttina.
Ehrström oli naimisissa vuodesta 1907 ranskalaisen Marie-Antoinette Vincentin kanssa.
Banks (laulaja)
thumb|Banks Roskilde-festivaaleilla 2014. Jillian Rose Banks (s. 15. kesäkuuta 1988 Orangen piirikunta, Kalifornia, Yhdysvallat), joka tunnetaan nimellä Banks (usein tyyliteltynä BANKS), on yhdysvaltalainen laulaja-lauluntekijä. Hän julkaisee musiikkiaan Universal Music Groupin alayhtiöiden Harvest Recordsin, Good Years Recordingsin ja IAMSOUND Recordsin kautta.
Banks on ollut kansainvälisellä kiertueella The Weekndin kanssa vuonna 2013. Lisäksi hän on ollut ehdolla BBC:n Sound of 2014 -palkinnon sekä MTV:n Brand New Nominee -palkinnon saajaksi vuonna 2014. FoxWeekly nimesi Banksin "seurattavaksi artistiksi" 3. toukokuuta 2014.
Elämä
Jillian Rose Banks syntyi Orangen piirikunnassa Kaliforniassa, mutta hänellä on englantilaiset sukujuuret. Hän alkoi kirjoittaa kappaleita ollessaan 15-vuotias. Banks opetteli soittamaan pianoa itsenäisesti saatuaan ystävältään lahjaksi kosketinsoittimen, joka auttaisi Banksia selviytymään vanhempiensa erosta. Banks kertoo tunteneensa itsensä yksinäiseksi ja avuttomaksi sekä ettei hän tiennyt, kuinka ilmaista tunteitaan tai kenelle puhua.
2013-nykyhetki: läpimurto ja Goddess
pienoiskuva|Banks 2015. Banks käytti musiikkipalvelu SoundCloudia musiikkinsa jakamiseen ennen levytyssopimuksen saamista. Hänen ystävänsä Lily Collins käytti omia kontaktejaan Banksin musiikin levittämiseen eteenpäin alan ihmisille, ja Banks alkoi työskennellä Good Year Recordingsin kanssa. Hänen ensimmäinen virallinen singlensä "Before I Ever Met You" julkaistiin helmikuussa 2013. Yksityisellä SoundCloud-sivulla ollut kappale päätyi BBC Radio 1:n DJ:n Zane Lowen soittamaksi. Banks julkaisi ensimmäisen EP-levynsä nimeltä Fall Over IAMSOUND Recordsin ja Good Year Recordingsin kautta. Billboard kutsui häntä "magneettiseksi laulajaksi, jolla on kappaleita, joihin voi koukuttua". Banks julkaisi toisen EP-levynsä nimeltään London Harvest Recordsin ja Good Year Recordingsin kautta vuonna 2013. EP sai osakseen positiivisia arvosteluja kriitikoilta. Hänen kappalettaan "Waiting Game" käytettiin Victoria’s Secretin vuoden 2013 lomamainoksessa.
Vuoden 2013 lopulla MTV sekä BBC asettivat Banksin palkinnonsaajaehdokkaaksi. BBC asetti hänet ehdolle Sound Of... -palkinnon saajaksi ja MTV Brand New Nominee -palkinnon saajaksi. Shazam sisällytti hänet "2014 Acts to Watch" -listalleen, ja hänet nimettiin iTunesin "New Artists for 2014" -listalle. Banks oli viikon artisti elokuun 2013 Vogue-lehdessä, jossa kirjoitettiin, että hänen kappaleensa "täydellisesti vangitsevat, miltä tuntuu olla yksin ja voimaton maailmassa". Monet tiedotusvälineet ovat vihjanneet Banksin olevan artisti, jota kannattaa seurata vuonna 2014. Muun muassa Spin-lehti nimitti Banskin London-albumin albumiksi, joka täytyy kuulla vuonna 2014. Bansk nimettiin myös Spotifyn listalle "Artists Under the Spotify Spotlight for 2014". Kunnianosoituksia tuli lisäksi The Boston Globelta, TV-kanava Fuselta ja The Huffington Postilta.
Banks oli lämmittelijänä The Weekndin syksyn 2013 kiertueella. Kiertue oli kansainvälinen, ja esiintymisiä oli Yhdysvalloissa ja Iso-Britanniassa. Saatuaan kiertueen The Weekndin kanssa päätökseen Banks ilmoitti omasta kiertueestaan, joka alkoi Iso-Britanniasta vuoden 2014 maaliskuussa. Banks oli esiintyjänä myös Coachella-festivaaleilla huhtikuussa 2014 ja Bonnaroo- sekä Open'er-festivaaleilla heinäkuussa 2014.
Hänen debyyttialbuminsa, Goddess, julkaistiin 5. syyskuuta 2013 ja se nousi listojen 20 parhaan joukkoon useassa maassa, muun muassa Iso-Britanniassa, Australiassa, Saksassa, Uudessa-Seelannissa ja Ruotsissa. Yhdysvalloissa albumi teki ensiesiintymisensä sijalla 12, myyden 25 000 painosta ensimmäisellä julkaisuviikollaan. Se sai positiivisia arvosteluja kriitikoilta, jotka ylistivät Banksin soonista kunnianhimoa ja sitä, että albumi kuulostaa raa'alta. Albumia on tukenut neljän singlen julkaisu: "Brain", "Goddess", "Drowning" ja "Begging For Thread". Kappale "Drowning" nousi sijalle 48 Billboardin digitaalisten rock kappaleiden listalla ja "Begging For Thread" nousi sijalle 22 Yhdysvaltojen vaihtoehtoisen musiikin listalla, sekä sijalle 80 Australiassa ja sijalle 64 Saksassa. Kappaleet "Waiting Game" ja "You Should Know Where I'm Coming From" ovat olleet kuultavana Greyn anatomia -sarjan jaksossa, joka näytettiin Yhdysvalloissa 9. lokakuuta 2014. Kappale "You Should Know Where I'm Coming From" oli kuultavana Red Band Society -sarjassa.
Julkisuuskuva
Banksin vastentahtoisuus käyttää sosiaalista mediaa on usein journalistien huomion kohteena. Hän on sanonut antavansa "manageriensa hoitaa niitä juttuja", mutta kuitenkin kertoi oikean puhelinnumeronsa Facebook-fanisivullaan. Kuukausi Londonin julkaisun jälkeen Ellie Goulding kertoi Radio.comin haastattelussa kuuntelevansa usein Banksia. Banks on mukana BBC:n Sound of 2014 jatkoon selviytyneiden listalla.
Taiteellisuus
Banksin musiikkia on usein kuvailtu synkäksi R&B:ksi. Lisäksi Banksia on verrattu The Weekndiin ja Aaliyahiin, vaikka hän on kertonut suurimpien innoittajiensa olevan Lauryn Hill ja Fiona Apple. Banks on kertonut, että musiikki auttaa häntä purkamaan tunteitaan ja että siitä syystä hän piti musiikkinsa yksityisenä opiskellessaan psykologian kandidaatin tutkintoaan. Banksin äänen on usein sanottu kuulostavan "Aaliyahmaiselta", ja Billboard on huomauttanut "hänen rapsodisen äänensä omaavan hauraan haavoittuvaisuuden ja palauttavan mieleen Feistin ja Erykah Badun kaltaiset laulajat".
Zerfaliu
Zerfaliu on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 1 092 asukasta (vuonna 2016) ja sen pinta-ala on 15,56 neliökilometriä. Se sijaitsee 15 metrin korkeudella merenpinnan yläpuolella.
OpenSUSE
openSUSE on saksalaislähtöinen GNU/Linux-käyttöjärjestelmän jakelupaketti, joka pohjautuu Suse Linux GmbH:n SUSE Linuxiin. openSUSE erkani SUSE Linuxista versiossa 10.2, jolloin myös sen nimi muutettiin ettei se sekoittuisi SUSE Linux Enterprise -julkaisuun. Marraskuussa 2015 julkaistussa versiossa 42.1 openSUSE ja SUSE lähenivät toisiaan. Osin samaan aikaan kehitettiin jatkuvan julkaisun Tumbleweed.
OpenSUSEsta on kaksi versiota: määräajoin julkaistava Leap ja jatkuvan julkaisun Tumbleweed.
Ominaisuudet
Järjestelmän asetusten tarkasteluun ja muokkaamiseen openSUSE:ssa voidaan käyttää asetustiedostojen komentorivimuokkauksen sijaan graafista YaST-asetustyökalua, josta on saatavilla omat natiiviversiot KDE:lle sekä GNOME:lle. Myös zypperiä voidaan käyttää YaSTin kautta, jolloin se muistuttaa Debianin Synapticia ulkoasultaan. YaST sisältyy myös Novellin maksulliseen SUSE Linux Enterpriseen.
Julkaisun kehityshistoria
openSUSEn julkaisurytmi vakiintui seuraavanlaiseksi. Jokaista openSUSE-versiota tuetaan virallisesti kaksi julkaisuväliä ja 2 kuukautta sen julkaisusta alkaen. Uusi versio pyritään julkaisemaan joka kahdeksas kuukausi. Tällöin tukiaika on 8+8+2 eli 18 kuukautta.
Kiinteän julkaisuversion rinnalle kehitettiin Tumbleweed-pakettivarastot, joista lopulta kehittyi jatkuvan julkaisun jakelu Opensuse Tumbleweed.
Evergreen oli hanke, jonka tarkoituksena oli pidentää julkaistujen versioiden elinkaarta yhteisön voimin tarjoamalla niihin tietoturvapäivityksiä kauan virallisen tuen päätyttyä. Viimeinen Evergreen-julkaisu oli openSUSE 13.1, jonka tuki päättyi marraskuussa 2016.
Julkaisumuutos: Leap ja Tumbleweed
openSUSE muutti version 13.2 jälkeen julkaisutekniikkaansa muuttumalla kahdeksi osin rinnakkaiseksi julkaisuksi: openSUSE Leap ja openSUSE Tumbleweed. Tässä ratkaisussa Leapin ydinjärjestelmä otetaan suoraan SUSE Linux Enterprisestä, käyttäjälle näkyvien pakettien versioiden ollessa uudempia Tumbleweed-paketteja. Tarkoituksena on tarjota muita Linux-distribuutioita vakaampi alusta mutta kuitenkin uudemmat sovellusohjelmat. Tätä ratkaisua kutsutaan "hybdridi-distribuutioksi". Ensimmäinen uuden järjestelmän mukainen julkaisu julkaistiin marraskuussa 2015 ja muutoksen korostamiseksi versionumerointi aloitettiin numerosta 42.1. Samalla sen osalta tuki 32-bittisille koneille päättyi. Leapin pääjulkaisujen aiottu tukiaika on vähintään 36 kuukautta. Pääjulkaisuhin on tarkoitus julkaista vuosittain alijulkaisu, kuten 42.1, 42.2 ja niin edelleen. Alijulkaisun tukiaika on 18 kuukautta eli käyttäjien oletetaan päivittävän uuteen alijulkaisuun 6 kuukauden aikana.
Leapin rinnalla julkaistaan Tumbleweed, joka on jatkuva jakelu. Se tukee edelleen 32-bittisiä koneita. Tumbleweed päivittää kaikki ohjelmat uusimpiin versioihinsa, eikä erillistä versiopäivitystä näin ollen tarvita. OpenSUSE Tumbleweed muistuttaa täten läheisesti Arch Linuxia ja Gentoota. Jatkuvan julkaisun tekimisessä hyödynnetään Open Build Service ja OpenQA järjestelmiä.
Versiot
Mainittavimpia ohjelmistoversioita ja muita muutoksia versioittain:
openSUSE 42
Ensimmäinen kehitysaskel 42.1 julkaistiin 24. heinäkuuta 2015. Opensuse 42.1 julkaistiin marraskuun alussa 2015 aikoihin. Sen kehitystyössä ja julkaisussa uudistettiin merkittävästi julkaisua itseään ja sen rakentamista. Julkaisussa tehdään aiempaa läheisempää yhteistyötä Suse Linux Enterprisen kanssa. 42 on tarkoitus olla pitkän elinkaaren julkaisu. KDE 5 versiolla 5.4.2 on ensimmäistä kertaa oletustyöpöytänä. GNOME versiona on 3.16.2. Tuki 32-bittisille koneille päättyi.
Uwe Bellmann
Bellmann kilpaili kansainvälisellä tasolla vuosina 1982–1999. Hän hiihti avausosuuden DDR:n viestijoukkueessa, joka jakoi pronssimitalin Suomen kanssa Oslon MM-kilpailujen 1982 viestikilpailussa. Joukkueeseen kuuluivat hänen lisäkseen Uwe Wunsch, Stefan Schicker ja Frank Schröder.
Bellmann sijoittui Sarajevon olympialaisissa 1984 15 kilometrillä seitsemänneksi ja 30 kilometrillä yhdenneksitoista. Seefeldin MM-kilpailuissa 1985 hän oli 50 kilometrillä kymmenes ja Oberstdorfissa 1987 50 kilometrin vapaan hiihtotavan kilpailussa kahdestoista.
Bellmann sijoittui Calgaryn olympialaisissa 1988 15 kilometrin perinteisen tyylin kilpailussa viidenneksi, 30 kilometrillä (p) viidenneksitoista ja 50 kilometrin vapaan kisassa kahdeksanneksi. Joulukuussa 1988 hän saavutti uransa ainoan palkintokorokesijoituksen maailmancupissa oltuaan kolmas Ramsaun 15 kilometrin (v) kilpailussa. Hän sijoittui kauden yhteispisteissä yhdeksänneksi. Lahden MM-kisoissa 1989 hän oli 30 kilometrillä (p) viides.
Muutaman heikomman vuoden jälkeen Bellmann oli Thunder Bayn MM-kilpailuissa 1995 10 kilometrin perinteisen hiihtotavan kilpailussa yhdestoista ja 30 kilometrillä (p) kahdestoista.
Kaalivaaksiainen
Kaalivaaksiainen (Tipula subcunctaris) on vaaksiaisiin (Tipulidae) kuuluva sääskilaji (Nematocera).
Tuntomerkit
Lajin siiven etureuna ja siivissä olevat täplät ovat ruskeat, muuten siivet ovat väriltään kirkkaat. Tuntosarvet ovat 13-jaokkeiset, joista kolme tyvijaoketta on punaruskeita. Naaraiden siivet ovat vähintään takaruumiin pituiset.
Levinneisyys
Laji on yleinen Etelä- ja Keski-Suomessa.
Suomen Pelkokerroin
Suomen Pelkokerroin oli Solar Televisionin tuottama suomalainen versio Pelkokertoimesta. Ohjelman juontajana toimi Aleksi Valavuori. Ensimmäinen tuotantokausi alkoi 13. syyskuuta 2008 Nelosella. Toinen tuotantokausi alkoi 14. maaliskuuta 2009. Jokaisessa jaksossa oli kuusi kilpailijaa ja kolme tehtävää, jotka mittasivat kilpailijoiden pelkojen rajoja. Pääpalkinto oli 10 000 euroa. Sarja kuvattiin Argentiinassa.
Carmo João Rhoden
Carmo João Rhoden (s. 16. toukokuuta 1939) on brasilialainen roomalaiskatolinen piispa. Hänet vihittiin dehoniaanien papiksi 17. joulukuuta 1966 ja nimitettiin Taubatén hiippakunnan piispaksi 22. toukokuuta 1996. Piispaksi vihkiminen seurasi 17. elokuuta. Pääkonsekraattorina toimi Aloísio Leo Arlindo Lorscheider, jota avustivat Eusébio Oscar Scheid ja Antônio Afonso de Miranda.
All Night Boogie
All Night Boogie on Pepe Ahlqvist & Tumbleweed -yhtyeen esikoisalbumi, joka julkaistiin 11. huhtikuuta 1997. Yhtye käytti vielä tuolloin nimeä "Tumbleweed", mutta myöhemmät levyt tehtiin "The Rolling Tumbleweed" -nimellä.
Kihlakunnannimismies
Kihlakunnannimismies toimii kihlakunnanviraston päällikkönä ja vastaa viraston yleishallinnosta, toimitiloista, henkilöstön työhyvinvoinnista ja valtion paikallishallinnon sidosryhmäsuhteista. Lääninhallitus määrää kihlakunnannimismieheksi jonkun kihlakunnanviraston osastopäälliköistä, esimerkiksi poliisipäällikön.
Viinijärven kirjasto
Viinijärven kirjasto on Liperin Viinijärven koulukeskuksessa (Viinijärven koulu) toimiva yleinen kirjasto. Viinijärven kirjasto on toiminut suurelta osin omatoimikirjastona vuodesta 2019 lähtien.
Viinijärven kirjasto on yksi kunnan kolmesta yleisestä kirjastosta; muita toimipaikkoja ovat Liperin kirjasto Liperin kirkonkylällä ja Ylämyllyn kirjasto Ylämyllyllä. Lisäksi Liperissä kiertää yhdessä Outokummun kaupungin ja Polvijärven kunnan kanssa ylläpidetty kirjastoauto Ketunlenkki.
Liperin kirjastot toimivat osana Joensuun seutukirjastoa ja Vaara-kirjastojen kirjastokimppaa. Kumppanuuskirjastojen palvelut ovat myös liperiläisten lainaajien käytettävissä.
Tuomas Korkia-aho
Penkkipunnerruksessa Korkia-aho on voittanut kaksi junioreiden maailmanmestaruutta, aikuisten euroopanmestaruuden, sekä useita suomenmestaruuksia. Hänen nimissään on alle 23-vuotiaiden maailmanennätys (342,5kg). Korkia-aho on rikkonut myös Riku Kirin junioreiden voimanoston yhteistuloksen suomenennätyksen.
Patriarkka
Patriarkka (< kreikan kielen sanoista pateer, 'isä' ja arkhee, 'ensimmäinen') on mies, joka käyttää perhekunnassaan tai yhteisössään ylintä valtaa, kristinuskossa patriarkaatin johtaja, Raamatussa kunnianimi joillekin Israelin kansan esi-isille ja mormonismissa evankelistaa vastaava pappisvirka. Esimerkiksi juutalaisuudessa ja kristinuskossa Abrahamia, Iisakia ja Jaakobia kutsutaan kolmeksi patriarkaksi, jolloin korostetaan heidän perustavaa asemaansa ja merkitystään juutalaisuuden historiassa.
Historiallisesti
Historialliset viisi vanhaa patriarkaattia olivat varhaiskirkon viisi merkittävintä kristinuskon keskusta, ja niitä johti patriarkka. Nämä viisi vanhaa patriarkaattia ovat (keskuspaikkojensa mukaisesti):
Patriarkaateilla on kirkon sisällä itsehallinto, eivätkä patriarkat yleensä ole käyttäneet tuomiovaltaa toistensa alueilla.
Rooman piispaa pidettiin vanhastaan arvoltaan ensimmäisenä ja vuonna 381 Konstantinopolissa pidetty toinen ekumeeninen kirkolliskokous päätti, että Konstantinopolin piispalla oli kunniasija toisena Rooman piispan jälkeen, koska Konstantinopoli on ”Uusi Rooma”, valtakunnan pääkaupunki. Asiaa käsitteli myös Khalkedonin kirkolliskokous kiistellyssä 28. kaanonissaan vuonna 451. 500-luvun alussa Konstantinopolin patriarkka sai arvonimen ekumeeninen patriarkka eli koko valtakunnan patriarkka. Vastaavasti Rooman patriarkaatin johtajan arvonimenä on paavi ja Aleksandrian patriarkaatin piispalla on sekä paavin että patriarkan arvonimet. Antiokiassa ja Jerusalemissa on molemmissa patriarkka.
Ortodoksikirkossa
Edellä mainittujen vanhojen patriarkaattien ohella ortodoksisessa maailmassa on eräitä autonomisia kirkkoja, joiden johtajan arvonimi on patriarkka: nämä niin sanotut uudet patriarkaatit ovat Moskovan ja koko Venäjän patriarkaatti, Serbian patriarkaatti, Romanian patriarkaatti, Bulgarian patriarkaatti, ja Georgian patriarkaatti.
Katolisessa kirkossa
Katolisessa kirkossa patriarkka on muutaman hiippakunnan piispan kunnianimitys. Vuoteen 2005 paavi käytti arvonimiensä joukossa myös titteliä ”lännen patriarkka”. Vuonna 2006 paavi Benedictus XVI kuitenkin luopui siitä, koska osa ortodokseista oli pitänyt arvonimeä loukkaavana. Tämän jälkeen ainoastaan neljällä katolisen kirkon arkkipiispalla on patriarkan titteli:
Periaatteessa myös Länsi-Intian patriarkan arvo on vielä olemassa, mutta asemaa ei ole täytetty vuoden 1963 jälkeen. Tämä erosi toisista patriarkan arvoista siinä, ettei sitä ollut sidottu tiettyyn arkkipiispanistuimeen. Yleensä arvonimen sai Espanjan armeijan kenttäpiispa.
Vuoteen 1964 käytössä olivat myös Konstantinopolin, Aleksandrian ja Antiokian latinalaisten patriarkkojen arvot. Nämä olivat kuitenkin lähinnä nimellisiä.